Source: https://beta.e-justice.europa.eu/19/SK/national_specialised_courts?LUXEMBOURG&member=1
Timestamp: 2020-07-11 09:21:23+00:00

Document:
Arbitrážna rada sociálneho zabezpečenia (Conseil arbitral de la sécurité sociale) a Najvyššia rada sociálneho zabezpečenia (Conseil supérieur de la sécurité sociale)
Všetky spory v oblasti sociálneho zabezpečenia týkajúce sa uzavretia sociálneho poistenia alebo záležitostí podliehajúcich sociálnemu poisteniu, príspevkov, poriadkových pokút a dávok s výnimkou sporov uvedených v článku 317 alebo sporov týkajúcich sa článkov 147 a 148 Zákonníka sociálneho poistenia (Code des assurances sociales) posudzuje Arbitrážna rada sociálneho zabezpečenia a v prípade odvolania Najvyššia rada sociálneho zabezpečenia. Proti konečným rozhodnutiam Arbitrážnej rady sociálneho zabezpečenia a proti rozsudkom Najvyššej rady sociálneho zabezpečenia možno podať dovolanie na Kasačný súd.
Ak zákon nestanovuje inak, odvolanie proti rozhodnutiam prvostupňového správneho súdu rozhodujúceho ako zrušujúci sudca, proti konkrétnym správnym rozhodnutiam a proti rozhodnutiam vyneseným vo veci správnych nariaďujúcich aktov možno podať na Správny súd so sídlom v Luxemburgu. Správny súd rozhoduje aj v odvolacom konaní a ako sudca rozhodujúci vo veci samej rozhoduje o odvolaniach podaných proti rozhodnutiam iných správnych súdov, ktoré už rozhodli o zmenených odvolaniach, pre ktoré osobitné zákony ukladajú príslušnosť týmto súdom.
Všetci advokáti, ktorí môžu zastupovať na súdoch veľkovojvodstva, môžu zastupovať aj na Správnom súde, ale iba „advokáti zapísaní v zozname I“ zo zoznamov, ktoré každoročne zostavujú rady advokátskych komôr, majú právo vykonávať vyšetrovacie a procesné úkony (zastupovanie právnym zástupcom pred súdom).
Štát zastupuje na Správnom súde zmocnenec vlády alebo advokát.
Prvostupňový správny súd so sídlom v Luxemburgu rozhoduje o odvolaniach pre nepríslušnosť, prekročenie a zneužitie právomoci, porušenie zákona alebo foriem určených na ochranu súkromných záujmov, proti všetkým správnym rozhodnutiam, voči ktorým nie je možné podať žiadne iné odvolanie podľa zákonov a nariadení, a proti správnym nariaďujúcim aktom bez ohľadu na orgán, ktorý ich vydal. V zásade rozhoduje aj o sporoch týkajúcich sa priamych daní a obecných daní a poplatkov.
Odvolanie proti rozhodnutiam prvostupňového správneho súdu možno podať na Správnom súde.
Prvostupňový správny súd rozhoduje ako sudca rozhodujúci vo veci samej o odvolaniach proti rozhodnutiam riaditeľa správy priamych príspevkov (Administration des contributions directes) v prípadoch, keď príslušné zákony stanovujú možnosť takéhoto odvolania.
Ak niektorá strana spochybní súlad zákona s ústavou pred všeobecným alebo správnym súdom, tento súd je povinný predložiť vec Ústavnému súdu okrem prípadu, keď sa domnieva, že: a) rozhodnutie o otázke súladu nie je nevyhnutné, pokiaľ ide o vynesenie rozsudku; b) otázka súladu je neopodstatnená; c) Ústavný súd už rozhodol v rovnakej veci.
Ústavný súd je zložený z predsedu Najvyššieho súdu (Cour Supérieure de Justice), predsedu Správneho súdu, dvoch radcov pri Kasačnom súde a piatich sudcov vymenovaných veľkovojvodom na základe spoločného súhlasu Najvyššieho súdu a Správneho súdu. Ústavný súd má jeden senát zasadajúci v zložení piatich sudcov.
Pozri časť venovanú súdom na webovom sídle Ministerstva spravodlivosti.
Pozri webové sídlo Arbitrážnej rady sociálneho zabezpečenia a Najvyššej rady sociálneho zabezpečenia.
Pozri webové sídlo správnych súdov.
Pozri webové sídlo Ústavného súdu.

References: súd 
 súd 
 súd 
 súd 
 súd 
 súd 
 súd 
 súd